

**Izglītības, kultūras, sporta un sociālās komitejas sēdes**

**protokols Nr. 9**

Carnikavā, Carnikavas pagastā, Ādažu novadā 2025. gada 2. jūlijā

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 9.00.

Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada:

Ādažu novada pašvaldības domes priekšsēdētājas vietnieks attīstības jautājumos Gatis Miglāns (ZZS) (*līdz plkst. 9.05*).

Izglītības, kultūras, sporta un sociālās komitejas priekšsēdētāja Kerola Dāvidsone (LRA) (*no plkst. 9.05*).

Sēdi protokolē: Administratīvās nodaļas vadītāja Sintija Tenisa.

Komitejā pavisam 9 deputāti.

Komitejas sēdē piedalās 9 deputāti:

komitejas locekļi: Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP), Antra Krasta (LZS), Kristīne Lakševica (LRA), Raivis Pauls (ZZS), Ieva Roze (LRA), Arnis Rozītis (LRA), Karina Sprūde (SV, JA), Zintis Varts (LPV).

Personas, kurām sēdē dots vārds:

Centrālās pārvaldes darbinieki: Ilona Gotharde, Aija Kalvāne, Edvīns Krūms, Laila Raiskuma, Inga Reķe, Juta Valdmane.

citi: Ādažu vidusskolas informācijas tehnoloģiju administrators Dzintars Kronbergs, Carnikavas vidusskolas direktora vietniece izglītības jomā Eva Odziņa

**DARBA KĀRTĪBĀ:**

1. Par Izglītības, kultūras, sporta un sociālās komitejas 2025. gada 2. jūlija sēdes darba kārtības apstiprināšanu.
2. Par Izglītības, kultūras, sporta un sociālās komitejas priekšsēdētāja ievēlēšanu.
3. Par Izglītības, kultūras, sporta un sociālās komitejas priekšsēdētāja vietnieka ievēlēšanu.
4. Par sadarbības līguma Nr. 23-27.7e/25/17 noslēgšanu.
5. Ziņojums par projektu Nr. 4.2.2.3/1/24/I/001 “Pedagogu profesionālā atbalsta sistēmas izveide”.
6. Par izmaiņām Centrālās pārvaldes Izglītības un jaunatnes nodaļas struktūrā.
7. Ziņojums par Mācību jomu koordinatoru darbību 2024./2025. m. g..
8. Par subsīdiju dalībai sporta sacensībās.
9. Par nolikuma “Grozījumi Ādažu novada pašvaldības 2021. gada 9. augusta nolikumā Nr. 3 “Siguļu pirmsskolas izglītības iestādes “Piejūra” nolikums”” projektu.
10. Par nolikuma “Grozījumi Ādažu novada pašvaldības domes 2024. gada 30. maija nolikumā Nr. 18 “Carnikavas vidusskolas nolikums”” projektu.
11. Par *Nordplus* programmas Jauniešu izglītības programmas projekta īstenošanu 2025./2026. m. g..
12. Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m. g..

- SLĒGTĀ DAĻA-

1. Par sociālā dzīvokļa īres līguma pagarināšanu Kadaga 5-20.

**1. Par Izglītības, kultūras, sporta un sociālās komitejas 2025. gada 2. jūlija sēdes darba kārtības apstiprināšanu**

|  |
| --- |
| (Gatis Miglāns) |

Ierosina mainīt darba kārtību un izņemt no darba kārtības 9. jautājumu “Par speciālās izglītības programmas īstenošanu Siguļu pirmsskolas izglītības iestādē “Piejūra””, ņemot vērā, ka pašvaldības domes šā gada 26. jūnija sēdē tika pieņemts lēmums Nr. 231 “Par speciālās izglītības programmas īstenošanu Ādažu novada pirmsskolas izglītības iestādēs”, attiecīgi mainot pārējo jautājumu numerāciju. Ierosina apstiprināt Izglītības, kultūras, sporta un sociālās komitejas 2025. gada 2. jūlija sēdes darba kārtību.

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

**Apstiprināt** Izglītības, kultūras, sporta un sociālās komitejas 2025. gada 2. jūlija sēdes darba kārtību.

**2. Par Izglītības, kultūras, sporta un sociālās komitejas priekšsēdētāja ievēlēšanu**

|  |
| --- |
| (Gatis Miglāns) |

Aicina izvirzīt kandidatūras Izglītības, kultūras, sporta un sociālās komitejas priekšsēdētāja amatam.

K. LAKŠEVICA izvirza Kerolu Dāvidsoni.

K. Dāvidsone piekrīt piedāvājumam.

Z. VARTS izvirza Artu Deniņu.

A. DENIŅA atsakās no piedāvājuma.

G. MIGLĀNS aicina balsot par K. Dāvidsones ievēlēšanu Izglītības, kultūras, sporta un sociālās komitejas priekšsēdētājas amatā.

Atklāti balsojot, ar 8 balsīm "Par" (Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP), Antra Krasta (LRA), Kristīne Lakševica (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ)), "Pret" – nav, "Atturas" – 1 (Zintis Varts (LPV)), **KOMITEJA NOLEMJ**:

**Ievēlēt** deputāti Kerolu Dāvidsoni par Izglītības, kultūras, sporta un sociālās komitejas priekšsēdētāju.

*Plkst. 9.05 K. DĀVIDSONE pārņem sēdes vadību.*

**3. Par Izglītības, kultūras, sporta un sociālās komitejas priekšsēdētāja vietnieka ievēlēšanu**

|  |
| --- |
| (Kerola Dāvidsone)  Aicina izvirzīt kandidatūras Izglītības, kultūras, sporta un sociālās komitejas priekšsēdētāja vietnieka amatam. |

A. ROZĪTIS izvirza Ievu Rozi.

I. ROZE piekrīt piedāvājumam.

Z. VARTS izvirza Artu Deniņu.

A. DENIŅA piekrīt piedāvājumam.

K. DĀVIDSONE aicina balsot par I. Rozes ievēlēšanu Izglītības, kultūras, sporta un sociālās komitejas priekšsēdētājas vietnieces amatā.

Atklāti balsojot, ar 7 balsīm "Par" (Kerola Dāvidsone (LRA), Antra Krasta (LRA), Kristīne Lakševica (LRA), Raivis Pauls (ZZS), Arnis Rozītis (LRA), Ieva Roze (LRA), Karina Sprūde (SV,AJ)), "Pret" – nav, "Atturas" – 2 (Arta Deniņa (NA "Visu Latvijai!"-TB/LNNK", JKP), Zintis Varts (LPV)), **KOMITEJA NOLEMJ**:

**Ievēlēt** deputāti Ievu Rozi par Izglītības, kultūras, sporta un sociālās komitejas priekšsēdētājas vietnieci.

**4. Par sadarbības līguma Nr. 23-27.7e/25/17 noslēgšanu**

|  |
| --- |
| (Dzintars Kronbergs) |

Ziņo, ka Izglītības un zinātnes ministrija turpina Eiropas Savienības Atveseļošanās fonda investīcijas “Digitālās plaisas mazināšana sociāli neaizsargātajām grupām un izglītības iestādēs” īstenošanu saskaņā ar Ministru kabineta 2023. gada 4. aprīļa noteikumiem Nr. 168 “Latvijas Atveseļošanas un noturības mehānisma plāna otrās komponentes “Digitālā transformācija” 2.3. reformu un investīciju virziena “Digitālās prasmes” 2.3.2.reformas “Digitālās prasmes sabiedrības un pārvaldes digitālajai transformācijai” 2.3.2.3.i.0/1/23/I/CFLA/001 investīcijas “Digitālās plaisas mazināšana sociāli neaizsargātajām grupām un izglītības iestādēs” īstenošanas noteikumi”. Aicina atbalstīt sadarbības līguma noslēgšanu par projektu iesniegumu atlases pirmās kārtas investīcijas projekta īstenošanā.

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** lēmuma “Par sadarbības līguma Nr. 23-27.7e/25/17 noslēgšanu” projektu un virzīt to izskatīšanai pašvaldības domes šā gada 24. jūlija sēdē.

**5. Ziņojums par projektu Nr. 4.2.2.3/1/24/I/001 “Pedagogu profesionālā atbalsta sistēmas izveide”**

|  |
| --- |
| (Juta Valdmane) |

Ziņo par projektu Nr. 4.2.2.3/1/24/I/001 “Pedagogu profesionālā atbalsta sistēmas izveide” (1. pielikums).

K. DĀVIDSONE, R. PAULS, A. KRASTA, L. RAISKUMA, I. REĶE, J. VALDMANE debatē par:

1. projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” mērķi, īstenošanas ilgumu, mērķa grupām un darbības virzieniem;
2. projektam pieejamo finansējumu laika periodā no 2025. gada līdz 2029. gadam - pedagogu profesionālā atbalsta pasākumu īstenošanai 57708 *euro* un atlīdzību speciālistiem - izglītības metodiķiem 128162,83 *euro*;
3. iespējām Izglītības un jaunatnes nodaļā izveidot izglītības metodiķa amata vietu ar 1,7 slodzēm no šā gada 1. augusta uz projekta īstenošanas laiku;
4. nepieciešamību izvērtēt Izglītības un jaunatnes nodaļas iekšējos resursus, darbinieku noslodzi un kvalifikāciju.

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Konceptuāli atbalstīt** pašvaldības Centrālās pārvaldes Izglītības un jaunatnes nodaļā izglītības metodiķa amata vietu ar 1,7 slodzēm izveidošanu, no šā gada 1. augusta, uz projekta īstenošanas laiku.
2. **Uzdot** pašvaldības Centrālās pārvaldes Izglītības un jaunatnes nodaļas vadītājai Aijai Kalvānei izvērtēt Izglītības un jaunatnes nodaļas iekšējos resursus un ziņot par rezultātiem Izglītības, kultūras, sporta un sociālās komitejas šā gada 6. augusta sēdē.

**6. Par izmaiņām Centrālās pārvaldes Izglītības un jaunatnes nodaļas struktūrā**

|  |
| --- |
| (Laila Raiskuma) |

Ziņo, ka pašvaldības dome 2024. gada 26. septembrī pieņēma lēmumu Nr. 360 “Par dalību pasākumā “4.2.2.3. pasākums “Mācību procesa kvalitātes pilnveide, īstenojot pedagogu profesionālās darbības atbalsta sistēmas attīstību, izglītojamo izcilības aktivitāšu nodrošināšanu un metodiskā atbalsta materiālu izstrādi pedagogam”””. Projekta īstenošanas laiks ir no 2025. līdz 2029. gadam, bet finansējumu speciālistu- metodiķu atlīdzībai 128 162,83 *euro* apmērā paredzēts piešķirt uz trijiem gadiem – laika periodam no 2025. gada līdz 2027. gadam. Projekta īstenošanai pašvaldībai piešķirtas 1,7 izglītības metodiķa slodzes, un amata vietas uzturēšanai Projekta izpildes laikā papildu finanšu līdzekļi nav nepieciešami.

K. DĀVIDSONE, A. KRASTA, I. ROZE, A. ROZĪTIS, I. REĶE, A. KALVĀNE, L. RAISKUMA debatē iespējām pašvaldības Centrālās pārvaldes Izglītības un jaunatnes nodaļā izveidot izglītības metodiķa amata vietu ar 1,7 slodzēm no šā gada 1. augusta uz projekta īstenošanas laiku, kā arī nepieciešamību izvērtēt Izglītības un jaunatnes nodaļas iekšējos resursus, darbinieku noslodzi un kvalifikāciju.

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Atbalstīt** lēmuma “Par izmaiņām Centrālās pārvaldes Izglītības un jaunatnes nodaļas struktūrā” projektu un virzīt to izskatīšanai Finanšu komitejas šā gada 16. jūlija sēdē.
2. **Uzdot** pašvaldības Centrālās pārvaldes Izglītības un jaunatnes nodaļas vadītājai Aijai Kalvānei izvērtēt Izglītības un jaunatnes nodaļas iekšējos resursus un ziņot par rezultātiem Izglītības, kultūras, sporta un sociālās komitejas šā gada 6. augusta sēdē.

**7. Ziņojums par Mācību jomu koordinatoru darbību 2024./2025. m. g.**

|  |
| --- |
| (Juta Valdmane) |

Ziņo par Mācību jomu koordinatoru darbību 2024./2025. m. g. (2. pielikums).

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Pieņemt** informāciju zināšanai.
2. **Konceptuāli atbalstīt** pašvaldības Centrālās pārvaldes Izglītības un jaunatnes nodaļas priekšlikumu, ar šā gada 1. jūliju neturpināt Mācību jomu koordinatoru darbību.

**8. Par subsīdiju dalībai sporta sacensībās**

|  |
| --- |
| (Edvīns Krūms) |

Ziņo par biedrības Latvijas Peldēšanas federācijas (adrese: [Ķīpsalas iela 5, Rīga, LV-1048](https://www.google.com/maps?q=%C4%B6%C4%ABpsalas+iela+5,+R%C4%ABga,+LV-1048&um=1&ie=UTF-8&sa=X&ved=2ahUKEwjmqYzuytrnAhVvs4sKHfKgCMQQ_AUoAXoECAwQAw)) šā gada 25. jūnija pieteikumu (reģ. Nr. ĀNP/1-11-1/25/3873) pašvaldības subsīdijas saņemšanai sportista Roberta Galuška dalībai ūdenspolo U16 pirmās divīzijas Eiropas čempionātā no šā gada 7. jūlija līdz 13. jūlijam, Ļubļanā (Slovēnija), pamatojoties uz Ādažu novada pašvaldības domes 2023. gada 23. augusta saistošajiem noteikumiem Nr. 26/2023 “Par subsīdijām sportam Ādažu novada pašvaldībā”. Izvērtējot iesniegumu, pašvaldības Centrālās pārvaldes Sporta nodaļa konstatēja, ka tas atbilst Noteikumu prasībām un kritērijiem un Sporta nodaļas budžetā ir pieejams finansējums subsīdiju piešķiršanai 560 *euro* apmērā.

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

1. **Atbalstīt** Ādažu novada pašvaldības subsīdijas piešķiršanu 500 *euro* apmērā biedrībai “Latvijas Peldēšanas federācija” Roberta Galuška dalībai ūdenspolo U16 pirmās divīzijas Eiropas čempionātā, no šā gada 7. jūlija līdz 13. jūlijam, Ļubļanā (Slovēnija).
2. **Virzīt** jautājumu izskatīšanai Finanšu komitejas šā gada 16. jūlija sēdē.

**9. Par nolikuma “Grozījumi Ādažu novada pašvaldības 2021. gada 9. augusta nolikumā Nr. 3 “Siguļu pirmsskolas izglītības iestādes “Piejūra” nolikums”” projektu**

|  |
| --- |
| (Antra Krasta) |

Ziņo par pašvaldības pirmsskolas izglītības iestādes “Piejūra” īstenotajām izglītības programmām - vispārējas pirmsskolas izglītības programma (programmas kods 01011111), speciālā pirmsskolas izglītības programma izglītojamajiem ar jauktiem attīstības traucējumiem (programmas kods – 01015611), speciālā pirmsskolas izglītības programma izglītojamajiem ar valodas traucējumiem (programmas kods – 01015511), speciālā izglītības programma izglītojamajiem ar garīgās attīstības traucējumiem (programmas kods – 01015811).

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** nolikuma “Grozījumi Ādažu novada pašvaldības 2021. gada 9. augusta nolikumā Nr. 3 “Siguļu pirmsskolas izglītības iestādes “Piejūra” nolikums”” projektu un virzīt to izskatīšanai pašvaldības domes šā gada 24. jūlija sēdē.

**10. Par nolikuma “Grozījumi Ādažu novada pašvaldības domes 2024. gada 30. maija nolikumā Nr. 18 “Carnikavas vidusskolas nolikums”” projektu**

|  |
| --- |
| (Eva Odziņa) |

Ziņo par Carnikavas vidusskolas īstenotajām izglītības programmām - vispārējās pamatizglītības programma (programmas kods 21011111), vispārējās vidējās izglītības programma (programmas kods 31016011), speciālās pamatizglītības programmu skolēniem ar mācīšanās traucējumiem (programmas kods 21015611), speciālās pamatizglītības programmu skolēniem ar garīgās attīstības traucējumiem (programmas kods 21015811).

Atklāti balsojot, ar 9 balsīm "Par", "Pret" – nav, "Atturas" – nav, **KOMITEJA NOLEMJ**:

**Atbalstīt** nolikuma “Grozījumi Ādažu novada pašvaldības domes 2024. gada 30. maija nolikumā Nr. 18 “Carnikavas vidusskolas nolikums”” projektu un virzīt to izskatīšanai pašvaldības domes šā gada 24. jūlija sēdē.

**11. Par *Nordplus* programmas Jauniešu izglītības programmas projekta īstenošanu 2025./2026. m. g.**

|  |
| --- |
| (Eva Odziņa) |

Ziņo, ka atsaucoties uz Zviedrijas Augstākās izglītības padomes 2024. gada 1. novembrī izsludināto *Nordplus* programmas 2025. gada projektu konkursu, Carnikavas vidusskola iesniedza projekta iesniegumu Nr. NPJR-2025/10369 “*Mens sana in corpore sano*” Jauniešu apakšprogrammas projektu konkursa ietvaros. Zviedrijas Augstākās izglītības padome savā šā gada 29. aprīļa e-pasta vēstulē “*Letter of Approval - Nordplus Junior 2025*” apstiprināja Projektu, un tas ir jāīsteno līdz 2026. gada augustam. Projekta mērķi – 1) palielināt skolēnu un skolotāju izpratni par saikni starp garīgo un fizisko veselību; 2) veicināt fiziskās aktivitātes un veselīgu dzīvesveidu izglītības vidē, iesaistot gan skolēnus, gan skolotājus; 3) stiprināt starptautisko sadarbību, apmainoties ar labāko praksi un inovatīvām metodēm starp partnerskolām; 4) ieviest un veicināt viedpulksteņu izmantošanu fiziskās aktivitātes un veselības rādītāju izsekošanai un analīzei.

R. PAULS šā gada 2. jūlijā iesniedza pašvaldības domei iesniegumu (reģ. Nr. ĀNP/1-11-1/25/4013) par nepiedalīšanos šā jautājuma balsošanā iespējamā interešu konflikta dēļ.

Atklāti balsojot, ar 8 balsīm "Par" (Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP), Antra Krasta (LRA), Kristīne Lakševica (LRA), Arnis Rozītis (LRA), Ieva Roze (LRA), Karina Sprūde (SV,AJ), Zintis Varts (LPV)), "Pret" – nav, "Atturas" – nav, "Nepiedalās" – 1 (Raivis Pauls (ZZS)), **KOMITEJA NOLEMJ**:

**Atbalstīt** lēmuma “Par *Nordplus* programmas Jauniešu izglītības programmas projekta īstenošanu 2025./2026. m. g.” projektu un virzīt to izskatīšanai Finanšu komitejas šā gada 16. jūlija sēdē.

**12. Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m. g.**

|  |
| --- |
| (Eva Odziņa) |

Ziņo par 2024. gada 19. novembrī Eiropas Savienības Oficiālajā Vēstnesī (C/2024/6983) publicēto uzaicinājumu “2025. gada uzaicinājums iesniegt priekšlikumus: EAC/A08/2024 Programma “*Erasmus+*””, Pamatdarbības Nr. 1 (KA1) skolu izglītības sektora projektu konkursam. Carnikavas vidusskola iesniedza Valsts izglītības attīstības aģentūrā projekta pieteikumu Nr. 2025-1-LV01-KA121-SCH-000334051. Projekts pilnveidos Carnikavas vidusskola pedagogu profesionālās kompetences, lietpratību un pieredzi, kā arī palielinās pedagogu un skolēnu spēju darboties starptautiskā līmenī.

R. PAULS šā gada 2. jūlijā iesniedza pašvaldības domei iesniegumu (reģ. Nr. ĀNP/1-11-1/25/4013) par nepiedalīšanos šā jautājuma balsošanā iespējamā interešu konflikta dēļ.

Atklāti balsojot, ar 8 balsīm "Par" (Kerola Dāvidsone (LRA), Arta Deniņa (NA "Visu Latvijai!"-TB/LNNK", JKP), Antra Krasta (LRA), Kristīne Lakševica (LRA), Arnis Rozītis (LRA), Ieva Roze (LRA), Karina Sprūde (SV,AJ), Zintis Varts (LPV)), "Pret" – nav, "Atturas" – nav, "Nepiedalās" – 1 (Raivis Pauls (ZZS)), **KOMITEJA NOLEMJ**:

**Atbalstīt** lēmuma “Par *Erasmus+* programmas “Personu mobilitātes mācību nolūkos” skolu sektora projekta īstenošanu 2025./2026. m. g.” projektu un virzīt to izskatīšanai Finanšu komitejas šā gada 16. jūlija sēdē.

**- SLĒGTĀ DAĻA-**

1. **Par sociālā dzīvokļa īres līguma pagarināšanu Kadaga 5-20**

|  |
| --- |
| (Ilona Gotharde) |

*Satur konfidenciālu informāciju.*

*Sēde slēgta 2025. gada 2. jūlijā plkst. 10.42.*

Pašvaldības domes priekšsēdētājas vietnieks

attīstības jautājumos GATIS MIGLĀNS

Izglītības, kultūras, sporta un

sociālās komitejas priekšsēdētāja Kerola Dāvidsone

Protokolētāja SINTIJA TENISA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU